கேள்வி: தேசிய போர் நினைவுச்சின்னத் தெற்கு கட்டளையகம் பற்றி தகவல் சொல்.
பதில்: File:National War Memorial, Pune.JPG தேசிய போர் நினைவுச்சின்னத் தெற்கு கட்டளையகம் (''National War Memorial Southern Command'') என்பது இந்தியா மகாராட்டிரம் புனே நகரத்தில் உள்ள ஒரு போர் நினைவுச்சின்னமாகும். சுதந்திரத்திற்குப் பிந்தைய போர் தியாகிகளுக்கு இது அர்ப்பணிக்கப்பட்டுள்ளது. தெற்காசியா குடிமக்களின் பங்களிப்புகளால் இந்நினைவுச் சின்னம் கட்டப்பட்டது. இந்த நினைவுச்சின்னம் 1998 ஆம் ஆண்டு ஆகத்து மாதம் 15 ஆம் தேதியன்று திறக்கப்பட்டு தேசத்திற்கு அர்ப்பணிக்கப்பட்டது. கார்கில் போரில் பயன்படுத்தப்பட்ட ஒரு மிக்-23பிஎன் போர் விமானம் நினைவிடத்தில் காட்சிக்கு வைக்கப்பட்டுள்ளது. கோவா விடுதலை மற்றும் 1971 ஆம் ஆண்டு இந்திய-பாக்கித்தான் போரில் பணியாற்றிய, தற்போது பணிநீக்கம் செய்யப்பட்ட போர்க்கப்பலான ஐஎன்எசு திரிசூலின் பிரதியும் இங்கு காட்சிக்கு வைக்கப்பட்டுள்ளது. தெற்கு கட்டளைப் படையினரால் பல ஆண்டுகளாகப் பயன்படுத்தப்பட்ட சீருடைகள், வெடிமருந்துகள், வாகனங்கள், பீரங்கிகள் மற்றும் துப்பாக்கிகள் போன்ற உபகரணங்களைக் காட்சிப்படுத்தும் ஒரு அருங்காட்சியகம் இங்கு உள்ளது. அருங்காட்சியகம் தெற்கு கட்டளைப் படையினரின் வரலாறு, அவர்கள் நடத்திய போர்கள், வென்ற பாராட்டுகள் மற்றும் பிற தகவல்களையும் வழங்குகிறது. ஒவ்வொரு வெள்ளி, சனி மற்றும் ஞாயிற்றுக்கிழமைகளிலும் ஒலி மற்றும் ஒளி நிகழ்ச்சி இங்கு நடத்தப்படுகிறது. File:Mig 23 at National War Memorial.jpg 2008 ஆம் ஆண்டில், புனே படையினர் நகர வாரியம் நினைவுச்சின்னத்தைப் புதுப்பிக்க ₹32,00,000 ($47,550) தொகையை அனுமதித்தது. இந்த பணியில் புதிய புல்வெளி அமைத்தல், இயற்கையை இரசித்தல் மற்றும் பார்வையாளர்களுக்கான பாதைகள் அமைத்தல் ஆகியவை அடங்கும்.